CELEX: 32020R1542
Language: hu
Date: 2020-10-21 00:00:00
Title: Az Európai Parlament és a Tanács (EU) 2020/1542 rendelete (2020. október 21.) az 1303/2013/EU rendeletnek a 2021–2023-as évekre vonatkozó éves előfinanszírozás szintjének kiigazítása tekintetében történő módosításáról

26.10.2020   
               
               
                  HU
               
               
                  Az Európai Unió Hivatalos Lapja
               
               
                  L 356/1
               
            
         AZ EURÓPAI PARLAMENT ÉS A TANÁCS (EU) 2020/1542 RENDELETE
         (2020. október 21.)
         az 1303/2013/EU rendeletnek a 2021–2023-as évekre vonatkozó éves előfinanszírozás szintjének kiigazítása tekintetében történő módosításáról
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 177. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         a Régiók Bizottságával folytatott konzultációt követően,
         rendes jogalkotási eljárás keretében (2),
         mivel:
         
                     (1)
                  
                  
                     Az 1303/2013/EU európai parlamenti és tanácsi rendelet (3) megállapítja az európai strukturális és beruházási alapokra vonatkozó közös és általános rendelkezéseket.
                  
               
                     (2)
                  
                  
                     A tények arra utalnak, hogy az éves előfinanszírozást az operatív programok végrehajtásából eredő pénzügyi irányítási követelményekhez viszonyítva rendkívül magas szinten állapították meg; ez különösen igaz a 2021–2023-as költségvetési évekre.
                  
               
                     (3)
                  
                  
                     Annak érdekében, hogy enyhüljön a 2021–2023-as költségvetési években az uniós költségvetés kifizetési előirányzataira nehezedő nyomás, valamint hogy a kifizetési követelmények kiszámíthatóbbak legyenek, és ezáltal hozzájáruljanak egy átláthatóbb költségvetési tervezés és egy szabályosabb kifizetési profil megvalósításához, csökkenteni kell az említett évekre vonatkozó éves előfinanszírozás arányát.
                  
               
                     (4)
                  
                  
                     Az 1303/2013/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 1303/2013/EU rendelet 134. cikkének (2) bekezdése a következőképpen módosul:
            
                        a)
                     
                     
                        az ötödik franciabekezdés helyébe a következő szöveg lép:
                        
                                    „—
                                 
                                 
                                    2020: 3 %”;
                                 
                              
                  
                        b)
                     
                     
                        a szöveg a következő franciabekezdéssel egészül ki:
                        
                                    „—
                                 
                                 
                                    2021–2023 között: 2 %.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 21-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL C 159., 2019.5.10., 45. o.
         
         
            (2)  Az Európai Parlament 2019. április 4-i álláspontja (a Hivatalos Lapban még nem tették közzé) és a Tanács 2020. október 7-i határozata.
         
            (3)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).